पीक नष्ट केल्यामुळे दलित शेतकऱ्याचा पोलिसांसमोर आत्महत्येचा प्रयत्न : #5मोठ्याबातम्या\nप्रतीकात्मक फोटो

1. पीक नष्ट केल्यामुळे दलित शेतकऱ्याचा पोलिसांसमोर आत्महत्येचा प्रयत्न 

मध्य प्रदेशमधील गुणा जिल्ह्यात दलित शेतकरी दाम्पत्यानं पोलिसांसमोरच कीटकनाशक पिऊन आत्महत्येचा प्रयत्न केला. सरकारी जमिनीवर या कुटुंबानं घेतलेलं पीक पोलिसांनी नष्ट केल्यानंतर त्यांनी हे पाऊल उचललं. द क्विंटनं ही बातमी दिली आहे.

राजकुमार अहिरवार यांची गुणामधल्या सरकारी जमिनीवर शेती होती. गुणा प्रशासनानं याच जमिनीवर मॉडेल कॉलेज बनविण्याचा आदेश दिला होता. यापूर्वीही प्रशासनानं या जमिनीवरील अतिक्रमण हटविण्याचा प्रयत्न केला होता.  

ही घटना 14 जुलैला घडली. गुणाचे तहसीलदार निर्मल राठौड यावेळी घटनास्थळी उपस्थित होते. त्यांच्याच देखरेखीखालीच जमिनीवरील अतिक्रमण हटविण्यात येत होतं. 

जमिनीची मोजणी करुन जेव्हा जेसीबी मशीननं अतिक्रमण हटवलं जात होतं, तेव्हाच शेतकरी दाम्पत्यानं कीटकनाशक पिऊन जीव देण्याचा प्रयत्न केला. 

ग्वाल्हेर झोनचे IG राजबाबू सिंह यांनी म्हटलं, की डब्बू पारधी नावाच्या व्यक्तीनं जमिनीवर ताबा मिळवला होता. त्याच्याविरोधात अनेक गुन्ह्यांचीही नोंद होती. अहिरवार कुटुंबाला त्याने वाट्यानं आपली जमीन कसण्यासाठी दिली होती. 

 2. मला कोव्हिड झाला तर सरकारी रुग्णालयात भरती करा- देवेंद्र फडणवीस

'गिरीश, मला कोविड झाला तर मुंबईत सरकारी रुग्णालयात भरती करा, खासगी रुग्णालयात दाखल करू नका,' असं भाजप नेते आणि विरोधी पक्षनेते देवेंद्र फडणवीस यांनी त्यांचे जवळचे मित्र आणि भाजपमधील सहकारी गिरीश महाजन यांना फोन करून सांगितलं. लोकमतनं ही बातमी दिली आहे. 

विरोधी पक्षनेते देवेंद्र फडणवीस गेल्या महिन्याभरापासून संपूर्ण राज्यात करोनाच्या परिस्थितीचा आढावा घेण्यासाठी फिरत आहेत. प्रत्येक शहर आणि जिल्ह्यातील पालिका आणि आरोग्य प्रशासनाशी चर्चा करतानाच कोविड रुग्णालयात जाऊन पाहणीही करत आहेत. 

विरोधी पक्षनेते देवेंद्र फडणवीस गेल्या महिन्याभरापासून संपूर्ण राज्यात करोनाच्या परिस्थितीचा आढावा घेण्यासाठी फिरत आहेत. प्रत्येक शहर आणि जिल्ह्यातील पालिका आणि आरोग्य प्रशासनाशी चर्चा करतानाच कोविड रुग्णालयात जाऊन पाहणीही करत आहेत. 

3. कोरोनामुळे आतापर्यंत 99 डॉक्टरांचा मृत्यू, 1302 डॉक्टरांना संसर्ग 

कोरोना संकटकाळात आघाडीवर लढणाऱ्या डॉक्टरांपैकी आतापर्यंत 99 डॉक्टरांचा मृत्यू कोरोनामुळे झाल्याची धक्कादायक माहिती डॉक्टरांची संघटना इंडियन मेडिकल...\n\ntl;dr:
आज सकाळी विविध वर्तमानपत्रं तसंच वेबसाइट्सवर प्रसिद्ध झालेल्या बातम्यांपैकी पाच महत्त्वाच्या बातम्यांचा थोडक्यात आढावा: